زینب کوبولڈ

زینب کوبولڈ (پیدائش لیڈی ایولین مرے ؛ 17 جولائی 1867ء  - جنوری 1963ء) ایک سکاٹش روزنامچہ نگار، سیاح اور نوبل خاتون تھیں جو وکٹورین دور میں اسلام قبول کرنے کے لیے مشہور ہوئی تھیں۔

سوانح 
زینب 1867ء میں ایڈنبرا میں پیدا ہوئیں،  وہ چارلس ایڈولفس مرے کی سب سے بڑی بیٹی تھیں،  ڈنمور کی 7ویں ارل اور لیڈی گرٹروڈ کوک، لیسٹر کے سیکنڈ ارل کی بیٹی تھیں۔  انھوں نے 23 اپریل 1891ء کو آل سینٹس چرچ قاہرہ، مصر میں جان ڈوپیوس کوبولڈ  سے شادی کی تھی۔ مئی 1891ء میں ایک پارٹی کے بعد، کوبولڈ فیملی ہوم ہولی ویلز، ایپسوچ میں آباد ہو گئے۔ یہاں جوڑے کے 1893ء اور 1900ء کے درمیان میں تین بچے پیدا ہوئے تھے: ونفریڈ ایولین (1892ء–1965ء)،  ایوان کوبولڈ (1897ء–1944ء)،  اور پامیلا کوبولڈ (1900ء–1932ء)۔  تاہم، 1922ء  میں وہ اپنے شوہر سے الگ ہوگئیں۔ اس کے بعد وہ لندن اور گلین کارون اسٹیٹ میں مقیم رہیں۔

بچپن 
زینب نے اپنے بچپن کا بیشتر حصہ الجزائر اور قاہرہ میں مسلم دائیوں کے ساتھ گزارا۔  انھوں نے پوپ سے ملاقات تک سرکاری طور پر اپنے عقیدے کا دعویٰ نہ کرنے کے باوجود خود کو چھوٹی عمر سے ہی مسلمان سمجھا۔  وہ مے فیئر سوشلائٹ بن گئی۔ انھونں نے اپنے بچپن کے موسم سرما شمالی افریقا میں گزارے جہاں اسلام سے اس کی دل چسپی پیدا ہوئی۔

قبول اسلام 
انھوں نے 1915ء میں اپنے اسلام قبول کرنے کی تصدیق کی، اور عربی نام زینب رکھا۔ انھوں نے تبصرہ کیا کہ "وہ اسلام کو دنیا کے بہت سے پریشان کن مسائل کو حل کرنے اور انسانیت کے لیے امن اور خوشی لانے کے لیے سب سے زیادہ موثر مذہب سمجھتی ہیں"۔

حج 
1929 ء میں اپنے سابق شوہر کی موت کے بعد، انھوں نے اپنے حج کا منصوبہ بنانا شروع کیا۔ انھوں نے برطانیہ میں حجاز اور نجد کے سفیر حافظ وہبہ سے رابطہ کیا، جس نے جواب میں شاہ عبدالعزیز کو ایک خط بھیجا تھا۔

ایولین نے 1933ء میں 65 سال کی عمر میں شہرت حاصل کی، جب وہ مکہ کی زیارت کرنے والی برطانیہ میں پیدا ہونے والی پہلی مسلمان خاتون بن گئیں۔  1934ء میں، ان کے سفر کا ایک ذاتی حج نامہ زیارت مکہ کے عنوان سے شائع ہوا۔  ان کے کام کا ایک اقتباس مائیکل وولف کی کتاب مکہ کے ہزار راستے (One Thousand Roads to Mecca) میں موجود ہے۔

حوالہ جات 

برطانوی مستکشفین
سکاٹش مسلم
1867ء کی پیدائشیں
سرگذشت حج
1963ء کی وفیات
برطانوی مسلم شخصیات
سرگزشت حج
ویکی ڈیٹا سے مطابقت رکھنے والی مختصر تفصیل